Πόπλιος Μέμμιος Ρέγουλος

Ο Πόπλιος Μέμμιος Ρέγουλος, λατιν.: Publius Memmius Regulus (απεβ. το 61 μ.Χ.) ήταν Ρωμαίος συγκλητικός που δραστηριοποιήθηκε κατά τη διάρκεια της βασιλείας του Αυτοκράτορα Τιβέριου. Υπηρέτησε ως ύπατος από τον Οκτώβριο έως τον Δεκέμβριο του 31 μ.Χ. με συνάδελφο τον Λεύκιο Φουλκίνιο Τρίωνα,Cooley, Cambridge Manual of Latin Epigraphy, p. 460. κυβερνήτη της Αχαΐας από το 35 έως το 44 μ.Χ. και κυβερνήτη της Ασίας, πιθανώς από το 48 έως το 49 μ.Χ.

 Ιστορικό και καταγωγή 
Ο πατέρας του ονομαζόταν επίσης Πόπλιος. Καταγόταν από την πόλη Ροσκελιόνα της επαρχίας Εκείθεν των Άλπεων Γαλατίας (Ναρβωνικής). Ο Ρέγουλος ήρθε στην υπατεία ως ένας νέος άνθρωπος (novus homo), που σημαίνει ότι κανένα μέλος της οικογένειάς του δεν είχε προηγουμένως επιτύχει αυτό το αξίωμα. Ο Ρόναλντ Σάυμ φθάνει στο σημείο να χαρακτηρίζει τον Ρέγουλο «τον πρώτο ύπατο της Ναρβωνικής, προσδοκώντας τον Βαλέριο Ασιατικό το 35 και τον Δομίτιο Άφερ το 39».Syme, "More Narbonensian Senators", Zeitschrift für Papyrologie und Epigraphik, 65 (1986), p. 9 Ένας Γάιος Μέμμιος ήταν ύπατος το 34 π.Χ., αλλά πιθανότατα δεν είχαν σχέση.Dictionary of Greek and Roman Biography and Mythology, vol. II, p. 1027 ("Memmius", No. 10).

Η σύζυγος του Ρέγουλου ήταν η Λολλία Παυλίνα, μία γυναίκα εξαιρετικής ομορφιάς και μεγάλης περιουσίας. Λίγο μετά την άνοδό του, ο Καλιγούλας ανάγκασε τον Ρλεγουλο να χωρίσει από την Παυλίνα, η οποία το 38 μ.Χ. έγινε η τρίτη σύζυγος τού Αυτοκράτορα. Όμως μετά από έξι μήνες, ο Αυτοκράτορας χώρισε και εξόρισε την Παυλίνα.Tacitus, Annales, xii. 22.Suetonius, "The Life of Caligula", 25.Cassius Dio, lix. 12.Eusebius, Chronicon . Ο Ρέγουλος ήταν πιθανώς ο πατέρας του Γάιου Μέμμιου Ρέγουλου , υπάτου το 63 μ.Χ.Tacitus, Annales, xv. 23.

 Πολιτική σταδιοδρομία 
Ο Ρέγουλος και ο συνάδελφός του, Tρίων, ξεκίνησαν την υπατεία τους στις καλένδες (1η) του Οκτωβρίου του 31 μ.Χ., και υπηρέτησαν μέχρι το τέλος του έτους.Fasti Ostienses, , 4531–4546, 5354, 5355. Η θητεία τους είδε την πτώση του Σηιανού, του διαβόητου συνωμότη και συκοφάντη του Τιβέριου, τον οποίο ο Ρέγουλος οδήγησε προσωπικά στη φυλακή.Cassius Dio, lviii. 9.

Μετά την υπατεία του, ο Ρέγουλος υπηρέτησε ως έπαρχος των συνδυασμένων επαρχιών Μακεδονίας και Αχαΐας. Ήταν λεγάτος αντί του πραίτορα (legatus pro praetore) της Αχαΐας από το 35 έως το 44.  Κατά τη διάρκεια της παραμονής του στην Αχαΐα, ο Ρέγουλος και ο γιος του τιμήθηκαν με διάφορα αγάλματα στην Επίδαυρο  και αλλού. Αρκετοί Έλληνες αριστοκράτες έλαβαν τη ρωμαϊκή υπηκοότητα από αυτόν, και ως εκ τούτου έλαβαν το όνομα Μέμμιος, κυρίως ο Πόπλιος Μέμμιος Πρατόλαος της Σπάρτης.   Μετά το τέλος του Τιβέριου, ο διάδοχός του, Καλιγούλας, διέταξε τον Ρέγουλο να αφαιρέσει το άγαλμα του Δία, έργο του Φειδία στην Ολυμπία, και να το φέρει στη Ρώμη.Josephus, Antiquitates Judaïcae, xix. 1.Pausanias, ix. 27. Διετέλεσε ανθύπατος (κυβερνήτης) της Ασίας, πιθανώς για τη θητεία 48/49.Syme, "Problems about Proconsuls of Asia," Zeitschrift für Papyrologie und Epigraphik, 53 (1983), p. 196

Ο Ρέγουλος ήταν ένας από τα μέλη [του συλλόγου] του Αυγούστου (sodales Augustales), ένας από τους ιερείς των εορτών (epulones) και τους αδελφούς των αγρών (arval fratres), όλα σημαντικά ιερατεία.  Ο Τάκιτος τον περιγράφει ως «άνθρωπο με αξιοπρέπεια, που ήταν άτομο με επιρροή και καλό όνομα». Λίγο πριν αποβιώσει το έτος 61, ο Αυτοκράτορας Νέρων τον περιέγραψε ως έναν από τους μεγαλύτερους πόρους του έθνους του.Tacitus, Annales, xiv. 47.

 Δείτε επίσης 

 γένος Μεμμίων

 Παραπομπές 

 Βιβλιογραφία 
 Flavius Josephus, Antiquitates Judaïcae (Αρχαιότητες των Εβραίων).
 Publius Cornelius Tacitus, Annales .
 Gaius Suetonius Tranquillus, De Vita Caesarum (Ζωές των Καίσαρων ή Οι Δώδεκα Καίσαρες).
 Παυσανίας, Περιγραφή Ελλάδος .
 Lucius Cassius Dio Cocceianus ( Cassius Dio ), Ρωμαϊκή Ιστορία .
 Ευσέβιος Καισαρείας, Χρονικόν .
 Λεξικό Ελληνικής και Ρωμαϊκής Βιογραφίας και Μυθολογίας, William Smith, ed. , Little, Brown and Company, Βοστώνη (1849).
 Alison E. Cooley, The Cambridge Manual of Latin Epigraphy, Cambridge University Press, (2012).

Κατηγορία:Ρωμαίοι κυβερνήτες της Αχαΐας
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα